Solesmes -- Stourm ar brezhoneg zo deuet en-dro ! D'an 29 a viz Kerzu e kêr Solesmes e departamant ar Sarthe e-lec'h m'emañ François Fillon, ar c'hentañ maodiern, kuzulier-kêr, ez eo aet eo an aozadur-se da dennañ kuit ar panelloù a oa war dreuzoù ar gêr. Kement-se o deus graet, emezo, da zegas da soñj da Nicolas Sarkozy en  doa prometet ul lezenn evit diwall ar yezhoù-bihan e Frañs p'edo war ar renk da vezañ prezidant. « Rentañ a rimp ar panelloù an devezh ma vo lakaet ul lezenn evel-se e plas », eme tud Stourm ar Brezhoneg. Ne weler ket mat da belec'h e kaso seurt embregerezh. Emzalc'h ar gevredigezh Aïta a seblant reishoc'h, p'en em ziskouezont war an deiz da c'houlenn a-raokadennoù en SNCF pe en tiez-Post. Hogen daoust hag eñ e vefe kavet e Breizh tud kalonek a-walc'h evit distrujañ panelloù a-wel d'an holl, kuit da  risklañ d'an toullbac'h, a-benn dihuniñ nerzhioù an Emsav hag ar Vro ? Mankout a ra ur Saunders Lewis (diazezer Plaid Cymru ha Cymdeithas yr Iaith Gymraeg) e Breizh, hogen disheñvel eo an traoù bremañ : n'eus ken a bobl vrezhoneger.    http://kannadig.pagesperso-orange.fr/  .